

**H O T Ă R Â R E**

**privind alegerea domnului** Radu-Florin Rațiu **în funcţia de vicepreşedinte**

**al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024**

Consiliul Judeţean Cluj întrunit în şedinţa extraordinară;

Având în vedere Proiectul de hotărâre înregistrat cu nr. 214/2024 privind alegerea doamnei/domnului … în funcţia de vicepreşedinte al Consiliului Judeţean Cluj, ca urmare a constituirii noului Consiliul Județean Cluj în data de ... 2024 (I), propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 40120/2.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 40122/2.10.2024 şi de Avizul cu nr. 40120 din 21.10.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile:

* art. 34 din Ordonanța de urgență a Guvernului nr. 21/2024 privind unele măsuri pentru organizarea şi desfăşurarea alegerilor pentru membrii din România în Parlamentul European din anul 2024 şi a alegerilor pentru autorităţile administraţiei publice locale din anul 2024, cu modificările și completările ulterioare;
* Ordinului Prefectului Judeţului Cluj nr. 630/24.10.2024 privind constatarea ca legal constituit a Consiliului Județean Cluj;

Luând în considerare rezultatul votului secret cu buletine de vot consemnat în Procesul-verbal privind numărarea voturilor şi consemnarea rezultatului votului secret cu buletine de vot cu nr. 43701 din 24.10.2024;

În conformitate cu prevederile:

* art. 171 alin. (3), art. 172, art. 173 alin. (1) lit. a) și alin. (2) lit. a), art. 182 alin. (4) coroborate cu ale art. 139 alin. (6) și (7), art. 187 alin. (3) și ale art. 188 alin. (1) - (3) şi (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (5) dinLegea pentru alegerea autorităţilor administraţiei publice locale, pentru modificarea <LLNK 12001 215 11 201 0 48>Legii administraţiei publice locale nr. 215/2001, precum şi pentru modificarea şi completarea <LLNK 12004 393 10 201 0 18>Legii nr. 393/2004 privind Statutul aleşilor locali nr. 115/2015, cu modificările şi completările ulterioare;
* art. 58 - 65 alin. (1) din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se alege în funcţia de vicepreşedinte al Consiliului Judeţean Cluj domnul Radu-Florin Rațiu-consilier judeţean declarat ales și validat pe Lista de candidaţi a Partidului Național Liberal -, ca urmare a constituirii noului Consiliului Județean Cluj în data de 24 octombrie 2024.

**(2)** Vicepreşedintele ales conform alin. (1) intră în exerciţiul de drept al mandatului său după comunicarea prezentei hotărâri.

**Art. 2.** Prezenta hotărâre se comunică domnului Radu-Florin Rațiu; direcţiilor din cadrul aparatului de specialitate al Consiliului Judeţean Cluj, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

Nr. 210 din 24 octombrie 2024

*Prezenta hotărâre a fost adoptată cu 22 de voturi “pentru”, fiind astfel respectate prevederile legale privind majoritatea de voturi necesară.*